Publication: Magyar Közlöny
Issue: MK-2003-51 (Year: 2003, Number: 51)
Era: 1990-2004
Section: A Kormány a felsõoktatásról szóló — többször módosított — 1993. évi LXXX. törvény (a továbbiakban: Ftv.)
Paragraph Index: 131

(1) A Rendelet 12. §-ának (1) bekezdése helyébe a következõ rendelkezés lép: 2003/51. szám „(1) Az 1. számú melléklet a képzési és fenntartási normatív támogatást meghatározó normatívák és a fogyatékossággal élõ hallgatók létszáma alapján adott kiegészítõ normatív támogatás értékeit tartalmazza. A 2. számú melléklet a felsõoktatásban mûködõ szakok finanszírozási csoportba sorolását, a 3. számú melléklet az egyenértékû hallgatói létszám meghatározásához szükséges — a képzési formákhoz és a szakokhoz rendelhetõ — szorzószámokat tartalmazza. A 4. számú melléklet az országos lemorzsolódási arányokat határozza meg, az 5. számú melléklet a gyakorlati képzések normatíváinak értékét állapítja meg, míg a 6. számú melléklet képzési formánként az országos átlagos tanári, illetve szakmai tanári képesítési arányszámot adja meg. A tanári, illetve szakmai tanári képesítési arányszám az adott szakhoz kötõdõen választhatóan tanári oklevelet is szerzettek száma és az adott szakon oklevelet szerzettek összlétszámából származtatható.”

Source: https://magyarkozlony.hu/hivatalos-lapok/ddd666e4df6bf325e85d598bbadd8f4efbd1cd8a/dokumentumok/6582b4e68eb476545d0438d622689248c3f6285c/letoltes